**Uspješna obnova vatrogasnog voznog parka**

Uslijed uspješne suradnje prvenstveno s Ministarstvom unutarnjih poslova i Ministarstvom poljoprivrede, pokrenut je do sada nezabilježen proces obnove vatrogasne tehnike za vatrogasne organizacije u Republici Hrvatskoj.

Tako je za potrebe nabave vatrogasnih vozila u Republici Hrvatskoj iz 20 % sredstava naknade za korištenje općekorisnih funkcija šuma (OKFŠ) uprihođeno za dio 2018. godine ukupno 21.533.947,88 kn i za cijelu 2019. godinu 31.872.884,73 kn, što je uz planirano sufinanciranje Hrvatske vatrogasne zajednice i nekih vatrogasnih zajednica županija u iznosu od 1.135.566,80 kn ukupni iznos raspoloživih financijskih sredstava za nabavu vatrogasne tehnike i opreme od 54.542.399,41 kn. S tim financijskim sredstvima planirana je nabava ukupno 207 kombi i pick-up vozila, od čega su već tijekom 2019. godine podijeljena 74 kombi i pick-up vozila preko nabave Ministarstva poljoprivrede u vrijednosti od 17.758.957,70 kn, a najkasnije do sredine 2021. godine bit će podijeljeno još dodatnih 133 kombi i pick-up vozila preko nabave Hrvatske vatrogasne zajednice. Dodatno će se u 2021. godini nabaviti iz ovih sredstava i osobne zaštitne vatrogasne opreme u planiranom iznosu od oko 4,940 milijuna kuna (konačni iznos ovisi o cijenama pick-up i kombi vozila). Ključ za raspodjelu bio je broj vatrogasnih postrojbi (25 %), udio šuma na području županije (25 %) i indeks ravnomjerne raspodjele (50 %).

Kombi i pick-up vozila u 2019. godini dobile su temeljem prijedloga vatrogasnih zajednica županija/Grada Zagreba sljedeće vatrogasne organizacije:

|  |  |  |
| --- | --- | --- |
| **Vatrogasna zajednica županije/Grada Zagreba** | **Raspodjela pick up vozila**  | **Raspodjela kombi vozila**  |
| Zagrebačka |  | **5** |
|   |  | DVD Rakovec |
|   |  | DVD Klinča Sela |
|   |  | DVD Jastrebarsko |
|   |  | DVD Dugo Selo |
|   |  | DVD Blaževdol |
| Krapinsko-zagorska | 2 |   |
|   | Zagorska JVP Zabok |   |
|   | JVP grada Krapina |   |
| Sisačko-moslavačka |   | 1 |
|   |   | DVD Desno Trebarjevo |
| Karlovačka | 5 |   |
|   | JVP Ogulin |   |
|   | DVD Slunj |   |
|   | DVD Vojnić |   |
|   | DVD Belajske Poljice |   |
|   | DVD Hrnetić Novaki |   |
| Varaždinska |   | 1 |
|   |   | DVD Visoko |
| Koprivničko-križevačka | 3 | 1 |
|   |   | DVD Legrad |
|   | JVP Koprivnica |   |
|   | JVP Đurđevac |   |
|   | JVP Križevci |   |
| Bjelovarsko-bilogorska |   | 5 |
|   |   | JVP Bjelovar |
|   |   | JVP Čazma |
|   |   | JVP Daruvar |
|   |   | JVP Garešnica |
|   |   | JVP Grubišno Polje |
| Primorsko-goranska  | 3 | 2 |
|   |   | DVD San Marino - Novi Vinodolski |
|   |   | DVD Klana |
|   | DVD Cres |   |
|   | JVP Krk |   |
|   | DVD Rab |   |
| Ličko-senjska | 2 | 0 |
|   | JVP grada Senja |   |
|   | DVD Otočac |   |
| Virovitičko-podravska  |   | 5 |
|   |   | DVD Špišić Bukovica |
|   |   | DVD Gradina |
|   |   | DVD Stari Gradac |
|   |   | DVD Suhopolje |
|   |   | JVP Slatina |
| Požeško-slavonska |   | 6 |
|   |   | DVD Kaptol |
|   |   | DVD Pleternica |
|   |   | DVD Brestovac |
|   |   | DVD Pakrac |
|   |   | DVD Požega |
|   |   | DVD Čaglin |
| Brodsko-posavska | 1 | 2 |
|   | DVD Dragalić |   |
|   |   | DVD Sikirevci |
|   |   | DVD Staro Petrovo Selo |
| Zadarska | 1 |   |
|   | JVP Gračac |   |
| Osječko-baranjska | 5 |   |
|   | DVD Trnava |   |
|   | DVD Donji Miholjac |   |
|   | DVD Valpovo |   |
|   | DVD Đakovo |   |
|   | DVD Čepin |   |
| Šibensko-kninska |   |   |
| Vukovarsko-srijemska |   |   |
| Splitsko-dalmatinska |   | 9 |
|   |   | DVD Vrgorac |
|   |   | DVD Imotski |
|   |   | DVD Omiš |
|   |   | DVD Makarska |
|   |   | JVP Split |
|   |   | DVD Kaštela |
|   |   | DVD Drvenik |
|   |   | DVD Hvar |
|   |   | DVD Vis |
| Istarska | 6 |   |
|   | JVP Rovinj |   |
|   | DVD Rovinjsko Selo |   |
|   | JVP Poreč |   |
|   | DVD Vrsar |   |
|   | DVD Buzet |   |
|   | DVD Ćićarija-Lanišće |   |
| Dubrovačko-neretvanska  |   | 5 |
|   |   | DVD Lastovo |
|   |   | DVD Korčula |
|   |   | DVD Putniković |
|   |   | JVP Konavle |
|   |   | DVD Opuzen |
| Međimurska |   | 1 |
|   |   | VZŽ Međimurske |
| Grad Zagreb  |   | 3 |
|   |   | DVD Hrašće |
|   |   | DVD Dragonožec |
|   |   | DVD Kupinečki Kraljevec |
| **UKUPNO** | **28** | **46** |

Preostalih 133 kombi i pick-up vozila bit će podijeljeno do sredine 2021. godine sljedećim vatrogasnim organizacijama:

|  |  |  |
| --- | --- | --- |
| **Vatrogasna zajednica županije/Grada Zagreba** | **Raspodjela pick up vozila**  | **Raspodjela kombi vozila**  |
| **Zagrebačka** | **6** | **5** |
|   | DVD Kravarsko | DVD Šenkovec |
|   | VZO Pisarovina | DVD Ivanić-Grad |
|   | JVP Samobor | VZG Zaprešić |
|   | VZO Gradec | VZG Velika Gorica |
|   | VZO Rugvica | VZG Vrbovec |
|   | DVD Petričko Selo |   |
| **Krapinsko-zagorska** | **1** | **0** |
|   | VZŽ Krapinsko-zagorske |   |
| **Sisačko-moslavačka** | **2** | **11** |
|   | DVD Vidrenjak | DVD "Mladost" Sisak |
|   | VZP Hrv. Kostajnica | VZG Kutina |
|   |   | VZG Popovača |
|   |   | DVD Nova Subocka |
|   |   | DVD Glina |
|   |   | DVD Petrinja |
|   |   | DVD Lipovljani |
|   |   | VZO Jasenovac |
|   |   | VZO Lekenik |
|   |   | DVD Sunja-Greda-Sunja |
|   |   | VZŽ Sisačko-moslavačka |
| **Karlovačka** | **9** | **0** |
|   | DVD Karlovac |   |
|   | VZG Duga Resa |   |
|   | VZG Ozalj |   |
|   | VZO Netretić |   |
|   | VZO Žakanje |   |
|   | VZO Kamanje |   |
|   | VZO Bosiljevo |   |
|   | DVD Generalski Stol |   |
|   | DVD Josipdol |   |
| **Varaždinska** | **3** | **6** |
|   | JVP Varaždin | DVD Lepoglava |
|   | DVD Novi Marof | DVD Petrijanec |
|   | DVD Martijanec | DVD Gornje Vratno |
|   |   | DVD Gačice |
|   |   | DVD Varaždinske Toplice |
|   |   | DVD Vrbno |
| **Koprivničko-križevačka** | **4** | **2** |
|   | DVD Sigetec | DVD Sveti Petar Orehovec |
|   | DVD Torčec | DVD Sveti Ivan Žabno |
|   | DVD Kopriv. Bregi |   |
|   | DVD Virje |   |
| **Bjelovarsko-bilogorska** | **6** | **1** |
|   | VZŽ Bjelov.-Bilogor. | DVD Štefanje |
|   | DVD Đulovac |   |
|   | DVD Bulinac |   |
|   | DVD Rovišće |   |
|   | DVD Šandrovac |   |
|   | DVD Ivanska |   |
| **Primorsko-goranska**  | **4** | **2** |
|   | DVD Vrata | DVD Lopar |
|   | DVD Prezid | DVD Sunger |
|   | DVD Lukovdol |   |
|   | DVD Bakar |   |
| **Ličko-senjska** | **6** | **0** |
|   | DVD Velebit-Lovinac |   |
|   | DVD Brinje |   |
|   | DVD Vrhovine |   |
|   | JVP Plitv. Jezera |   |
|   | DVD Novalja |   |
|   | DVD Donji Lapac |   |
| **Virovitičko-podravska**  | **1** | **5** |
|   | VZŽ Virov.-Podrav. | DVD Veliki Rastovac |
|   |   | DVD Dugo Selo Lukačko |
|   |   | DVD Voćin |
|   |   | DVD Čačinci |
|   |   | VZŽ Virov.-Podrav. |
| **Požeško-slavonska** | **3** | **1** |
|   | DVD Velika | JVP Grada Požege |
|   | DVD Lipik |   |
|   | DVD Jakišić |   |
| **Brodsko-posavska** | **4** | **4** |
|   | DVD Podcrkavlje | DVD Donji Varoš |
|   | DVD Rešetari | DVD Vrpolje |
|   | DVD Vel. Kopanica | JVP Nova Gradiška |
|   | DVD Gundinci | JVP Slavonski Brod |
| **Zadarska** | **4** | **0** |
|   | JVP Zadar |   |
|   | JVP Biograd NM |   |
|   | DVD Obrovac |   |
|   | DVD Stankovci |   |
| **Osječko-baranjska** | **0** | **11** |
|   |   | DVD Aljmaš |
|   |   | DVD Belišće |
|   |   | DVD Bizovac |
|   |   | DVD Budrovci |
|   |   | DVD Ferečanci |
|   |   | DVD Josipovac Punitovački |
|   |   | DVD Karanac |
|   |   | DVD Kešinci |
|   |   | DVD Marijanci |
|   |   | DVD Petlovac |
|   |   | VZŽ Osječko-Baranjska |
| **Šibensko-kninska** | **1** | **2** |
|   | DVD SV. Jure Kistanje | DVD Tisno |
|   |   | JVP Knin |
| **Vukovarsko-srijemska** | **0** | **12** |
|   |   | VZŽ Vukovarsko-Srijemska |
|   |   | DVD Nuštar |
|   |   | DVD Jarmina |
|   |   | DVD Vrbanja |
|   |   | DVD Drenovci |
|   |   | DVD Cerna |
|   |   | DVD Tompojevci |
|   |   | DVD Lovas |
|   |   | DVD Tordinci |
|   |   | DVD Otok |
|   |   | DVD Nijemci |
|   |   | DVD Štitar |
| **Dubrovačko-neretvanska**  | **0** | **1** |
|   |   | VZŽ Dubrovačko-neretvanska |
| **Međimurska** | **0** | **8** |
|   |   | DVD Šandrovec |
|   |   | DVD Mala Subotica |
|   |   | DVD Macinec |
|   |   | DVD Donji Mihaljevec |
|   |   | DVD Martinuševec |
|   |   | DVD Križovec |
|   |   | DVD Dekanovec |
|   |   | DVD Donji Kraljevec |
| **Grad Zagreb**  | **0** | **4** |
|   |   | DVD Kučilovina |
|   |   | DVD Resnik-Zagreb |
|   |   | DVD Sesvete |
|   |   | DVD Šestine |
| **Hrvatska vatrogasna zajednica** | 4 |   |
| **UKUPNO** | **58** | **75** |

Uz sredstva OKFŠ, bit će do sredine 2021. godine preko Projekta „Modernizacija vozila vatrogasnih postrojbi RH“ u sklopu Operativnog programa Konkurentnost i kohezija 2014-2020. koji vodi Ministarstvo unutarnjih poslova, provedeno nekoliko podjela vatrogasnih vozila (kako vozila budu dolazila iz proizvodnje) s ukupno 91 interventnim vatrogasnim vozilom od čega je 21 dugo navalno vatrogasno vozilo, 21 kratko navalno vatrogasno vozilo, 21vatrogasna auto-cisterna, 21 lako šumsko vatrogasno vozilo i 7 teških šumskih vatrogasnih vozila. Predkomisijski pregled navedenih vatrogasnih vozila je već u tijeku. Ta vatrogasna vozila bit će podijeljena u 4 isporuke od prosinca 2020. do najkasnije lipnja 2021. godine sljedećim vatrogasnim organizacijama:

|  |  |  |  |  |  |
| --- | --- | --- | --- | --- | --- |
| **Vatrogasna zajednica županije/Grada Zagreba** | Navalno vozilo dugo  | Navalno vozilo kratko | Auto cisterna | Šumsko lako | Šumsko teško |
| **Zagrebačka** | DVD Jastrebarsko | DVD Dugo Selo | DVD Vrbovec | DVD Sv. Ivan Zelina |   |
| **Krapinsko-zagorska** | DVD Konjščina | DVD Zlatar | DVD Krapina | DVD Đurmanec |   |
| **Sisačko-moslavačka** | VP Kutina Grad | DVD Lekenik | DVD Glina | DVD Topusko |   |
| **Karlovačka** | JVP Karlovac | DVD Slunj | JVP Ogulin | JVP Karlovac |   |
| **Varaždinska** | JVP Varaždin | DVD Ludbreg | JVP Varaždin | DVD Ivanec |   |
| **Koprivničko-križevačka** | JVP Đurđevac | JVP Križevci | JVP Križevci | JVP Koprivnica |   |
| **Bjelovarsko-bilogorska** | JVP Grubišno Polje | DVD Kapela | JVP Garešnica | JVP Daruvar |   |
| **Primorsko-goranska**  | JVP Krk | DVD Rab | JVP Rijeka | DVD Novi Vinodolski | DVD Čabar |
| **Ličko-senjska** | DVD Otočac | DVD Novalja | DVD Sveti Juraj | JVP Senj | JVP Gospić |
| **Virovitičko-podravska**  | JVP Virovitica | DVD Pitomača | DVD Orahovica | JVP Slatina |   |
| **Požeško-slavonska** | JVP Požega | DVD Lipik | DVD Kutjevo | DVD Pleternica |   |
| **Brodsko-posavska** | DVD Okučani | DVD Bebrina | DVD Slavonski Šamac Kruševica | DVD Brodski Stupnik |   |
|   |   |   |   |   |   |
| **Zadarska** | JVP Benkovac | JVP Zadar | VP Gračac | DVD Pag | JVP Zadar |
| **Osječko-baranjska** | DVD Dalj | DVD Velimirovac | DVD Šaptinovci | DVD Drenje |   |
| **Šibensko-kninska** | JVP Šibenik | JVP Knin | JVP Vodice | JVP Drniš | JVP Šibenik |
| **Vukovarsko-srijemska** | DVD Županja | JVP Vinkovci | JVP Ilok | JVP Vukovar |   |
| **Splitsko-dalmatinska** | JVP Split | DVD Omiš | DVD Hvar | DVD Muć | JVP Sinj |
| **Istarska** | JVP Umag | JVP Pazin | JVP Labin | JVP Pula | JVP Poreč |
| **Dubrovačko-neretvanska**  | JVP Dubrovački vatrogasci | DVD Blato | JVP Ploče | DVD Župa Dubrovačka | DVD Slano |
| **Međimurska** | JVP Čakovec | DVD Kotoriba | JVP Čakovec | DVD Štrigova |   |
| **Grad Zagreb**  | JVP Zagreb | JVP Zagreb | JVP Zagreb | JVP Zagreb |   |

 Od svih 298 vatrogasnih vozila koja se raspoređuju iz ova dva programa 188 vatrogasnih vozila dobivaju dobrovoljna vatrogasna društva (63,09 %), 80 vatrogasnih vozila dobivaju javne vatrogasne postrojbe (26,85 %) i 30 vatrogasnih vozila dobivaju vatrogasne zajednice (10,06 %). Također je posebnost ovih programa da dodjela vatrogasnih vozila nije bila uvjetovana sufinanciranjem od strane vatrogasnih zajednica i vatrogasnih postrojbi.

 Hrvatska vatrogasna zajednica ne kani stati na ova dva programa, nego se programi obnove vatrogasne tehnike i vatrogasne infrastrukture nastavljaju kako preko sredstava OKFŠ, tako i preko EU sredstava iz kohezijskih fondova i Mehanizma za otpornost i oporavak, ali i donacija (10 dronova preko donacije Tele 2).

 U okviru nastojanja poboljšanja vatrogasnih dojavnih centrala Hrvatska vatrogasna zajednica je krajem listopada 2020. godine odobrila svim vatrogasnim zajednicama županija/Grada Zagreba ukupni iznos od 1.294.525,26 kn, odnosno po 61.644,06 kn po VZŽ/GZ za sufinanciranje nadogradnji za poboljšanje vatrogasnih dojavnih centrala, vatrogasnih operativnih centara te vatrodojavnih sustava.

Mario Starčević